سعد لمجرد قودها بزاف. اكفس حاجة وقعات ليه فقضيتو بعد اتهام فرنسية اسمها لورا بريول ليه باغتصابها ف2016 ففندق باريسي. محكمة الاستئناف قررات اول امس الثلاث 02 مارس 2021 ترسل قضيتو للجنايات. محاميه كلهم كانو كيطلبو ويتمناو تبقى القضية جنحة وما تمشيش جنايات. وحسب المحكمة فهاد القرار جا بسباب تضارب تصريحات سعد لمجرد فيما كانت تصريحات لورا منسجمة. لمجرد كان قال فاللول باللي تباوس مع البنت وعاونا تحيد حوايجها. من بعد قال فتصريح اخر للقاضي باللي دفعاتو وقمشاتو فعنقو وضربها لوجها. دار تصريحات اخرى متناقضة. اما الضحية فكانت تصريحاتها اللي قالتها فاللول هي نفس التصريحات. ما غيرات والو. دابا اش كيعني هاد الجنايات. يعني ان لمجرد غادية تحكم عليه هيئة قضائية فيها ناس من المجتمع المدني كدار قرعة لاختيارهم. مع قضايا الاغتضاب وهاد “مي تو” حظو قليل باش يخرج منها. فالجنحي كان يقدر يتحكم بما قضى او بمدة قصيرة. دابا ممكن يتحكم عليه ايلى تمت ادانتو وغالبا هاد الشي اللي غادي يوقع٬ باكثر من عشرين عام 
قودها سعد لمجرد مزيان. قضيتو مشات فداك الشي اللي كانو خايفين منو محاميه اي للجنايات وهيئة قضائية اللي غادية تحكم ويقدر يمشي فيها ب20 عام وخرجات عليه تصريحاتو